text: Fleiri NATO-skip í føroyskum sjógvi
text: #000002
text: Í kvøld eru fýra NATO-skip í føroyskum sjógvi.
text: #000003
text: Fríggjadagin í síðstu viku byrjaði NATO-flotavenjingin Dynamic Mongoose 2023 í Tróndheimi. Venjingin, sum verður hildin á hvørjum ári í Norðurhøvum, heldur fram í 14 dagar og endar í Reykjavík. Undir venjingini koma før, sum taka lut, eisini í føroyskt sjóøki at gera samskipandi siglingar-, flog- og leitivenjingar. Talan er um eina antikavbátavenjing, ið hevur til endamáls at vísa og samstundis styrkja evnini hjá NATO sum verjusamgongu at standa ímóti hóttanum frá kavbátum, ið koma norðanífrá.
text: #000004
text: Vant verður ikki millum oyggjarnar ella á firðum og sundum. Hugsast kann, at onkur av skipunum, sum taka lut, koma í føroyska havn. Í tann mun, vant verður í føroyskum sjóøki, verður tað í høvuðsheitum norðanfyri.
text: #000006
text: Til ber hjá skipum og bátum at fáa samband við førini, sum eru við í venjingini, á VHF. Tey halda seg til galdandi trygdarreglur hjá NATO viðvíkjandi venjingum. Reglurnar hava til endamáls í minst møguligan mun at ávirka ferðslu og virksemi í tí øki, vant verður. Meginreglan er, at tann, sum venur, skal víkja til tess ikki at ávirka ferðslu ella virksemi, t.d. fiskiskap.
text: #000007
text: Skip og bátar kunnu eisini venda sær til Vørn/MRCC.
text: #000008
text: Hetta er annað árið á rað, at Dynamic Mongoose-venjingin fer fram við Føroyar.
text: #000009
text: 07 Vestur er FM-vinnari hjá U21
text: #000014